**Kriteriji ocjenjivanja iz psihologije**

Elementi ocjenjivanja u psihologiji su:

1) Usvojenost znanja i vještina:

* Usmeni odgovori (usmeno ispitivanje ili usmeni odgovori tijekom odgojno-obrazovnog procesa)
* Pisane provjere znanja i vještina ( pitanja ispituju različite dimenzije znanja i potiču različite metakognitivne procese)

2) Izvedba na praktičnim zadatcima

* Istraživački rad
* Prezentacije
* Eseji, analize i primjene psihologijskih koncepata u novim situacijama u kojima se iskazuje stupanj usvojenosti ishoda, ali originalnost i kreativnost
* Mentalne mape
* Kreiranje digitalnih sadržaja

**Usmeno ispitivanje**

- ispitivanje se provodi svaki sat i to slučajnim odabirom

- učenik se može i sam javiti za odgovaranje

- svaki učenik odgovara najmanje dva puta godišnje

- isprike nisu dozvoljene osim ako su opravdane (npr. duže bolovanje, pripreme za natjecanje i sl.), a učenik se mora ispričati na početku sata

- lošu ocjenu iz usmene provjere znanja učenik ispravlja pismenom provjerom znanja (to je test koji pišu svi učenici dva puta godišnje)

- učenik koji dobije negativnu ocjenu iz pismene provjere znanja mora se što prije javiti za

za ispravak

- učeniku se u bilješke upisuje datum ispitivanja i do koje nastavne cjeline je odgovarao. U sljedećem ispitivanju učenik odgovara od te cjeline

- prilikom usmene provjere znanja učeniku se postavlja osam do deset pitanja. Ocjenu odličan

može dobiti učenik koji je s razumijevanjem usvojio 90 % nastavnih sadržaja (vrlo dobar – 80%;

dobar – 65%; dovoljan – 50%)

**Pismena provjera znanja**

Tijekom polugodišta pišu se dvije pismene provjere znanja (u listopadu i u prosincu te u ožujku i u svibnju). Učenik koji nije pisao test trebao bi ga pisati odmah sljedeći sat.

Negativna ocjena dobivena usmenom provjerom znanja ispravlja se testom koji pišu svi učenici (test se piše dva puta u polugodištu). Učenik koji iz pismene provjere znanja dobije negativnu ocjenu iz testa mora se javiti za ispravak.

**Broj ocjena**

Učenici moraju odgovarati najmanje dva puta, jednom do početka zimskih praznika, a drugi puta do kraja školske godine. To znači da tijekom godine učenici moraju skupiti najmanje šest ocjena.

**Zaključivanje ocjena**

Ocjena iz psihologije zaključuje se na temelju svih ocjena dobivenih tijekom godine. Veću važnost imaju ocjene koje se odnose na usvojenost sadržaja (70%), a manju važnost ocjene koje se odnose na primjenu znanja (30%). Zaključna ocjena računa se prema sljedećoj formuli:

ZAKLJUČNA OCJENA =(𝐩𝐫𝐨𝐬𝐣𝐞𝐤 𝐔𝐒 𝐱 𝟎.𝟕)+ (𝐩𝐫𝐨𝐬𝐣𝐞𝐤 𝐏𝐔𝐒 𝐱 𝟎.𝟑)

Na kraju godine moguće je odgovarati za veću zaključnu ocjenu ako je izračunati prosjek relativno visok (npr. iznad 4.3), ako je ponašanje na satu bilo primjereno i ako je učenik redovito izvršavao radne zadatke.

Suzana Jelavić, mag.psych.